2 sterf toe gemeenskap reg in eie hande neem | Maroela Media
Twee mans is Donderdagoggend naby Witrivier in Mpumalanga dood toe ontstoke lede van die gemeenskap dié mans aan die brand gesteek het.
Brig. Leonard Hlathi, woordvoerder van die polisie, het aan Maroela Media gesê lede van die gemeenskap het ook die mans se huise aan die brand gesteek. Een van die oorledenes was 'n pastoor in die gemeenskap.
Dié voorval volg kort nadat die polisie Woensdag die liggame van twee sussies wat vroeër vandeesweek vermis geraak het, in 'n sloot naby hul huis naby Witrivier gevind het.
Volgens Hlathi kan die polisie egter nie in dié stadium bevestig of die onderskeie voorvalle verwant is en of die twee mans enigsins betrokke was by die moord op die twee sussies nie.
Maroela Media het vroeër berig die sussies, ses en sewe jaar oud, het Dinsdagmiddag in Masoyi naby Witrivier verdwyn. Hulle is die laaste keer gesien waar hulle in die omgewing gespeel het.
"Die polisie is ontbied en het onmiddellik met 'n soektog na die twee meisies begin, maar sonder sukses. Hul liggame is Woensdagoggend in 'n sloot naby 'n stroom nie ver van hul huis nie aangetref."
Hy het bygevoeg dat vanoggend se voorval moontlik net die oorvloei van emosies kon wees ná afloop van die eerste voorval vroeër vandeesweek in dié gebied.
Hlathi het 'n beroep gedoen op die gemeenskap om nie reg in eie hande te neem nie. Hy het versoek dat alle inligting rakende die twee voorvalle by die plaaslike polisie aangemeld word.
Reg word in eie hande geneem omdat die publiek radeloos is oor die polisie ens. in sulke gevalle nie voldoende funksioneer nie?…ek kan dit verstaan…maar mense moenie dood gemaak word nie, vang (en slaan dalk?) eerder en wag dAn vir die polisie…ons moet n' "citizens arrest" kan maak?
Lyk my in die geval was die Polisie so n' bietjie te laat .
" The tribe has spoken" !
My redenasie is dat as die "gemeenskap" so oortuig was dat die twee mans skuldig is, waarom het hulle nie verklarings gaan afgee by die polisiestasie nie? Hulle kon ook die EFF/BLF/ANC die geleentheid gegee het om hulle stemme dik te maak laat "geregtigheid" geskied. Oh skies, jammer ek het 'n fout gemaak, as swart op swart teen mekaar veg dan is daai klomp se bekke stil ongeag dat twee dogters hulle lewens verloor het. Dis hoe baie hulle omgee vir hulle "community"!
Is dit nie maar 'n oog vir 'n oog nie. Hoeveel kinders nie al hierdie jaar vermoor en verkrag nie. Die gemeenskap is siek en sat want niks word gedoen nie.
Saak afgehandel! Anders was dit jare en jare se gesloer en uitstel totdat die saak uitgegooi word. Hoop dit skrik ander misdadigers af! Indien hulle nie skuldig was nie, kan die "regstelsel" dit mos maklik bewys!